
Parlamentul  României

Camera  Deputaţilor

Comisia pentru industrii si servicii






                 Bucureşti, 07.12.2010





                                                              Nr.23/331/2010
AVIZ
asupra proiectului de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru politică economică, reformă şi privatizare, cu proiectul de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale, transmis cu adresa nr. P.L.x. 711 din 24 noiembrie 2010, înregistrat sub nr.23/311 din 16 noiembrie 2010.


Consiliul Legislativ, cu avizul nr.1118/09.09.2010, avizează favorabil proiectul de ordonanţă de urgenţă cu observaţii şi propuneri preluate de iniţiator.



Senatul, în  calitate de primă Cameră sesizată, a adoptat proiectul de lege, în şedinţa din 17 noiembrie 2010.



Proiectul de Lege are ca obiect de reglementare modificarea şi completarea Legii nr.31/1990 privind societăţile comerciale, republicată, cu modificările şi completările ulterioare, în scopul simplificării procedurii operaţiunilor de fuziune şi divizare, în vederea eficientizării activităţii, cu impact pozitiv semnificativ asupra mediului de afaceri.

Noua structură se bazează pe următoarele principii:

- eliminarea caracterului suspensiv al opoziţiei;

- creditorul social nu poate bloca operaţiunea de fuziune sau divizare;

- creditorul social care are o creanţă certă, lichidă şi anterioară publicării proiectului de fuziune care nu deţine deja garanţii are dreptul de a obţine garanţii adecvate sau plata anticipată a creanţei, dacă situaţia financiară a societăţii debitoare sau a societăţii succesoare în drepturi o impune.



Examinarea proiectului de lege a avut loc în şedinţa comisiei din data de 07 decembrie 2010. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Consilieri parlamentari,
Viorela Gondoş

Isabela Robe
PAGE  

